ΚΟΙΝΗ ΘΕΣΗ (EK) αριθ. 12/95 η οποία καθορίστηκε από το Σουμβούλιο στις 29 Ιουνίου 1995 για τη θέσπιση απόφασης του Ευρωπαϊκού Κοινοβουλίου και του Συμβουλίου της . . . περί συνόλου προσανατολισμών σχετικά με τα διευρωπαϊκά δίκτυα στον τομέα στης ενέργειας (95/C 216/04)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129 Δ πρώτο εδάφιο,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

τη γνώμη της Επιτροπής των Περιφερειών (3),

αποφασίζοντας με τη διαδικασία του άρθρου 189 Β της συνθήκης (4),

Εκτιμώντας:

ότι η ενέργεια, εξαιτίας των χαρακτηριστικών της πρέπει να παράγεται, να διανέμεται και να χρησιμοποιείται κατά τον πλέον ορθολογικό τρόπο με προοπτική μιας βιώσιμης ανάπτυξης και δεν πρέπει να παρεμποδίζει ή να καθυστερεί καθ'οιονδήποτε τρόπο την ικανότητα αξιοποίησης των ανανεώσιμων ενεργειακών πόρων στις οικείες περιοχές 7

ότι η δημιουργία και η ανάπτυξη διευρωπαϊκών δικτύων στον τομέα της ενέργειας συμβάλλουν στην επίτευξη σημαντικών κοινοτικών στόχων, όπως η υλοποίηση της εσωτερική αγοράς και η ενίσχυση της οικονομικής και κοινωνικής συνοχής 7

ότι η δημιουργία και η ανάπτυξη, στο σύνολο του κοινοτικού εδάφους διευρωπαϊκών δικτύων στον τομέα της ενέργειας έχουν επίσης ως ειδικούς στόχους την αύξηση της αξιοπιστίας και της ασφάλειας του ενεργειακού εφοδιασμού της Κοινότητας καθώς και τη διασφάλιση της ισόρροπης λειτουργίας της εσωτερικής αγοράς στον τομέα της ενέργειας και τη βελτίωση της ανταγωνιστικότητας της Κοινότητας 7

ότι, για να υπάρξει συμβολή στην υλοποίηση των στόχων αυτών, πρέπει να επιταχυνθεί η ανάπτυξη των διασυνδέσεων των δικτύων μεταφοράς ηλεκτρικής ενέργειας και φυσικού αερίου στην Κοινότητα, ιδιαίτερα στις ζώνες όπου απαιτείται ενίσχυση των δικτύων ή στις περιφέρειες που είναι ακόμη απομονωμένες, καθώς και με τις τρίτες χώρες της Ευρώπης και της λεκάνης της Μεσογείου 7

ότι η ολοκλήρωση της εσωτερικής αγοράς της ενέργειας απαιτεί την ένταξη των πρωτοβουλιών στο πλαίσιο μιας συνολικής ενεργειακής στρατηγικής η οποία όχι μόνον θα προσδιορίζει τα κυριότερα κριτήρια και στόχους της Κοινότητας στον τομέα αυτόν, αλλά και θα ορίζει ειδικότερα τους όρους της ελευθέρωσης της αγοράς των ενεργειακών προϊόντων 7

ότι η διασύνδεση των δικτύων ηλεκτρικής ενέργειας και φυσικού αερίου με τις τρίτες χώρες που έχουν υπογράψει τη συνθήκη για τον ευρωπαϊκό χάρτη ενέργειας (5) πρέπει να πραγματοποιηθεί σύμφωνα με την προαναφερόμενη συνθήκη 7

ότι είναι ανάγκη να αναληφθεί κοινοτική δράση προσανατολισμού σχετικά με διευρωπαϊκά δίκτυα ενέργειας, τηρουμένης της αρχής της επικουρικότητας 7

ότι, για την ανάπτυξη των εν λόγω δικτύων σε κοινοτική κλίμακα είναι αναγκαίο να προσδιοριστούν τα σχέδια κοινού ενδιαφέροντος και να διαμορφωθεί ευνοϊκότερο πλαίσιο για την υλοποίηση και τη διαλειτουργικότητα των δικτύων αυτών 7

ότι τα σχέδια κοινού ενδιαφέροντος πρέπει να ανταποκρίνονται στους προαναφερόμενους στόχους και εντάσσονται στο πλαίσιο των εν λόγω προτεραιοτήτων 7 ότι θα πρέπει να λαμβάνονται υπόψη μόνο τα σχέδια που παρουσιάζουν εν δυνάμει οικονομική βιωσιμότητα, λαμβανομένων υπόψη των οικονομικών, κοινωνικών και τεχνικών παραγόντων 7 ότι, εν προκειμένω, η έννοια της βιωσιμότητας περιλαμβάνει, πέρα από την οικονομική αποδοτικότητα των σχεδίων, και άλλα στοιχεία, όπως η αξιοπιστία και η ασφάλεια του ενεργειακού εφοδιασμού, η ενίσχυση της οικονομικής και κοινωνικής συνοχής και η προστασία του περιβάλλοντος στην Κοινότητα 7

ότι προκειμένου για την πλειονότητα των σχεδίων του ενεργειακού τομέα χρησιμοποιούνται και θα εξακολουθήσουν να χρησιμοποιούνται ιδιωτικά κεφάλαια 7 ότι, κατά τον προσδιορισμό των σχεδίων κοινού ενδιαφέροντος, θα πρέπει να ληφθεί όλως ιδιαιτέρως υπόψη η ανάγκη να αποφευχθούν στρεβλώσεις του ανταγωνισμού 7

ότι, για την εφαρμογή της παρούσας απόφασης, είναι αναγκαία η σύσταση μιας επιτροπής,

ότι, μεταξύ του Ευρωπαϊκού Κοινοβουλίου, του Συμβουλίου και της Επιτροπής συμφωνήθηκε στις 20 Δεκεμβρίου 1994, ένα modus vivendi ως προς τα εκτελεστικά μέτρα που θα ισχύουν για τις πράξεις που εκδίδονται με βάση τη διαδικασία που αναφέρεται στο άρθρο 189 Β της συνθήκης,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Αντικείμενο

Η παρούσα απόφαση καθορίζει τη φύση και την έκταση εφαρμογής της κοινοτικής δράσης προσανατολισμού στον τομέα των διευρωπαϊκών δικτύων ενέργειας. Θεσπίζει σύνολο προσανατολισμών οι οποίοι καλύπτουν τους στόχους, τις προτεραιότητες, καθώς και τις γενικές γραμμές των δράσεων της Κοινότητας στον τομέα των διευρωπαϊκών δικτύων ενέργειας. Οι προσανατολισμοί αυτοί προσδιορίζουν σχέδια κοινού ενδιαφέροντος στα διευρωπαϊκά δίκτυα ηλεκτρικής ενέργειας και φυσικού αερίου.

Άρθρο 2

Πεδίο εφαρμογής

Η παρούσα απόφαση αφορά:

1. ως προς τα δίκτυα ηλεκτρικής ενέργειας

- όλες τις γραμμές υψηλής τάσης, εκτός από τις γραμμές των δικτύων διανομής, και τις υποβρύχιες συνδέσεις, εφόσον τα έργα αυτά χρησιμοποιούνται για διαπεριφερειακή ή διεθνή μεταφορά ενέργειας,

- κάθε εξοπλισμό ή εγκατάσταση απαραίτητο για την ορθή λειτουργία του υπόψη συστήματος, συμπεριλαμβανομένων των συστημάτων προστασίας, ελέγχου και ρύθμισης,

2. ως προς τα δίκτυα φυσικού αερίου

- τους αεριαγωγούς υψηλής πίεσης, εκτός από τους αεριαγωγούς των δικτύων διανομής, οι οποίοι επιτρέπουν τον εφοδιασμό των περιοχών της Κοινότητας από εσωτερικές ή εξωτερικές πηγές,

- τους υπόγειους χώρους αποθήκευσης που είναι συνδεδεμένοι με τους προαναφερομένους αεριαγωγούς υψηλής πίεσης,

- τους τερματικούς σταθμούς παραλαβής, αποθήκευσης και επαναεριοποίησης του υγροποιημένου φυσικού αερίου (LNG), καθώς και τα πλοία μεταφοράς υγροποιημένου αερίου, ανάλογα με το τροφοδοτητέο δυναμικό,

- κάθε εξοπλισμό ή εγκατάσταση απαραίτητο για την ορθή λειτουργία του υπόψη συστήματος, συμπεριλαμβανομένων των συστημάτων προστασίας, ελέγχου και ρύθμισης.

Άρθρο 3

Στόχοι

Η Κοινότητα ευνοεί τη διασύνδεση, τη διαλειτουργικότητα και την ανάπτυξη των διευρωπαϊκών δικτύων ενέργειας, καθώς και την πρόσβαση στα δίκτυα αυτά, σύμφωνα με το ισχύον κοινοτικό δίκαιο, προκειμένου:

- να καταστεί δυνατή η αποτελεσματική εφαρμογή της εσωτερικής αγοράς εν γένει και της εσωτερικής αγοράς στον τομέα της ενέργειας ειδικότερα, με ενθάρρυνση της ορθολογικής παραγωγής, διανομής και χρήσης των ενεργειακών πόρων καθώς και της αξιοποίησης των ανανεώσιμων πηγών, με σκοπό τη μείωση του κόστους της ενέργειας για τους καταναλωτές και την αύξηση της ανταγωνιστικότητας της ευρωπαϊκής οικονομίας,

- να διευκολυνθεί η ανάπτυξη και η άρση του περίκλειστου χαρακτήρα των λιγότερο ευνοημένων περιοχών της και, ως εκ τούτου, να υπάρξει συμβολή στην ενίσχυση της οικονομικής και κοινωνικής συνοχής,

- να ενισχυθεί η ασφάλεια του ενεργειακού εφοδιασμού μέσω, μεταξύ άλλων, της εμβάθυνσης των σχέσεων με τις τρίτες χώρες στον τομέα της ενέργειας, προς το αμοιβαίο συμφέρον τους, ιδίως στο πλαίσιο της συνθήκης για τον Ευρωπαϊκό Χάρτη Ένεργειας, καθώς και των συμφωνιών συνεργασίας που συνήψε η Κοινότητα.

Άρθρο 4

Προτεραιότητες

Οι προτεραιότητες της κοινοτικής δράσης στον τομέα των διευρωπαϊκών δικτύων ενέργειας είναι οι ακόλουθες:

1. για τα δίκτυα ηλεκτρικής ενέργειας:

- η σύνδεση των απομονωμένων δικτύων μεταφοράς ηλεκτρικής ενέργειας με τα διασυνδεδεμένα ευρωπαϊκά δίκτυα (α),

- η ανάπτυξη των διασυνδέσεων μεταξύ των κρατών μελών (β) καθώς και των εσωτερικών συνδέσεων, στο βαθμό που είναι αναγκαίο για την αξιοποίηση των διασυνδέσεων αυτών (γ),

- η ανάπτυξη των διασυνδέσεων με τις τρίτες χώρες της Ευρώπης και της λεκάνης της Μεσογείου οι οποίες συμβάλλουν στη βελτίωση της αξιοπιστίας και της ασφάλειας των ηλεκτρικών δικτύων της Κοινότητας ή στον εφοδιασμό της με ηλεκτρική ενέργεια (δ),

2. για τα δίκτυα φυσικού αερίου:

- η εισαγωγή φυσικού αερίου σε νέες περιοχές (ε),

- η σύνδεση των απομονωμένων δικτύων μεταφοράς φυσικού αερίου, με τα διασυνδεδεμένα ευρωπαϊκά δίκτυα, συμπεριλαμβανομένων των αναγκαίων για το σκοπό αυτό ενισχύσεων των υφισταμένων δικτύων, καθώς και η σύνδεση των χωριστών δικτύων φυσικού αερίου (στ),

- η αύξηση της δυναμικότητας μεταφοράς (αεριαγωγοί προσαγωγής) (η), παραλαβής (LNG) και αποθήκευσης (ζ), που είναι αναγκαία για την ικανοποίηση της ζήτησης, καθώς και η διαφοροποίηση των πηγών και των αγωγών διοχέτευσης του φυσικού αερίου.

Άρθρο 5

Γραμμές δράσης

Οι γενικές γραμμές δράσης της Κοινότητας στον τομέα των διευρωπαϊκών δικτύων ενέργειας είναι οι ακόλουθες:

- ο προσδιορισμός των σχεδίων κοινού ενδιαφέροντος,

- η διαμόρφωση ευνοϊκότερου πλαισίου για την ανάπτυξη αυτών των δικτύων, σύμφωνα με τις διατάξεις του άρθρου 129 Δ τρίτο εδάφιο της συνθήκης EK.

Άρθρο 6

Κριτήρια

1. Σχέδιο κοινού ενδιαφέροντος μπορεί να είναι κάθε σχέδιο ενεργειακού δικτύου το οποίο πληροί το σύνολο των ακόλουθων κριτηρίων:

- εντάσσεται στο πεδίο εφαρμογής του άρθρου 2,

- ανταποκρίνεται στους στόχους και τις προτεραιότητες των άρθρων 3 και 4, αντιστοίχως,

- παρουσιάζει προοπτική οικονομικής βιωσιμότητας.

2. Ο ενδεικτικός κατάλογος των σχεδίων κοινού ενδιαφέροντος εκτίθεται στο παράρτημα.

3. Κάθε αίτηση εκ μέρους κράτους μέλους ή της Επιτροπής για ενημέρωση του παραρτήματος, υποβάλλεται από την Επιτροπή και εγκρίνεται σύμφωνα με τη διαδικασία του άρθρου 9.

Προκειμένου να ληφθεί απόφαση για την εν λόγω αίτηση, εφαρμόζονται τα κριτήρια της παραγράφου 1.

Τα σχέδια κοινού ενδιαφέροντος που αφορούν το έδαφος κράτους μέλους απαιτούν την έγκρισή του.

4. Τα κράτη μέλη λαμβάνουν κάθε μέτρο που κρίνουν αναγκαίο για να διευκολυνθεί και να επισπευσθεί η υλοποίηση των σχεδίων κοινού ενδιαφέροντος και να μειωθούν στο ελάχιστο οι καθυστερήσεις, τηρουμένης πάντα της κοινοτικής νομοθεσίας καθώς και των διεθνών συμβάσεων σε θέματα περιβάλλοντος. Ειδικότερα, η διεκπεραίωση των διαδικασιών χορήγησης αδειών πρέπει να γίνεται γρήγορα.

5. Όταν ορισμένα τμήματα ενός σχεδίου κοινού ενδιαφέροντος ευρίσκονται στο έδαφος τρίτων χωρών, η Επιτροπή, με τη συμφωνία των ενδιαφερομένων κρατών μελών, μπορεί να υποβάλλει, για τις τρίτες χώρες που έχουν υπογράψει τη συνθήκη για τον Ευρωπαϊκό Χάρτη Ενέργειας, προτάσεις, ενδεχομένως στο πλαίσιο της διαχείρισης των συμφωνιών της Κοινότητας με αυτές τις τρίτες χώρες και σύμφωνα με τις διατάξεις της εν λόγω συνθήκης, προκειμένου τα σχέδια αυτά να αναγνωρισθούν ως αμοιβαίου ενδιαφέροντος και από τις ενδιαφερόμενες τρίτες χώρες ώστε να διευκολυνθεί η υλοποίησή τους.

6. Η αξιολόγηση της οικονομικής βιωσιμότητας που αναφέρεται στην παράγραφο 1 τρίτο εδάφιο, βασίζεται σε ανάλυση κόστους/ωφελείας, η οποία λαμβάνει υπόψη όλες τις μορφές κόστους και όλα τα οφέλη, συμπεριλαμβανομένων των μεσοπρόθεσμων ή/και μακροπρόθεσμων, που συνδέονται με τις περιβαλλοντικές πτυχές, την ασφάλεια εφοδιασμού και τη συνεισφορά στην οικονομική και κοινωνική συνοχή.

Άρθρο 7

Κατά την εξέταση των σχεδίων, θα καταβληθεί προσπάθεια ώστε να ληφθούν υπόψη οι επιπτώσεις στον ανταγωνισμό και οι προοπτικές ιδιωτικής χρηματοδότησης ή χρηματοδότησης από τους οικονομικούς φορείς.

Άρθρο 8

Η παρούσα απόφαση δεν προδικάζει τη χρηματοδοτική δέσμευση κράτους μέλους ή της Κοινότητας.

Άρθρο 9

Επιτροπολογία

1. Η Επιτροπή επικουρείται από μια επιτροπή που απαρτίζεται από αντιπροσώπους των κρατών μελών και της οποίας προεδρεύει ο αντιπρόσωπος της Επιτροπής.

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η Επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος σε συνάρτηση με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει προτάσεως της Επιτροπής. Κατά τη ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στη ψηφοφορία.

3. α) Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

β) Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν κατόπιν παρελεύσεως τριών μηνών από την παραπομπή στο Συμβούλιο, το τελευταίο δεν έχει αποφασίσει, τα προτεινόμενα μέτρα θεσπίζονται από την Επιτροπή.

Άρθρο 10

Η Επιτροπή συντάσσει ανά διετία έκθεση σχετικά με την εφαρμογή της παρούσας απόφασης, την οποία υποβάλλει στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών.

Άρθρο 11

Η παρούσα απόφαση αρχίζει να ισχύει την τρίτη ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 12

Η παρούσα απόφαση απευθύνεται στα κράτη μέλη.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 72 της 10. 3. 1994, σ. 10.

(2) ΕΕ αριθ. C 195 της 18. 7. 1994, σ. 33.

(3) ΕΕ αριθ. C 217 της 6. 8. 1994, σ. 26.

(4) Γνώμη του Ευρωπαϊκού Κοινοβουλίου της 18ης Μαΐου 1995 (ΕΕ αριθ. C 151 της 19. 6. 1995), κοινή θέση του Συμβουλίου της . . . (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(5) ΕΕ αριθ. L 380 της 31. 12. 1994, σ. 24.

ΠΑΡΑΡΤΗΜΑ

ΔΙΕΥΡΩΠΑΪΚΑ ΔΙΚΤΥΑ ΕΝΕΡΓΕΙΑΣ Ενδεικτικός κατάλογος των σχεδίων κοινού ενδιαφέροντος (1)

ΔΙΚΤΥΑ ΗΛΕΚΤΡΙΚΗΣ ΕΝΕΡΓΕΙΑΣ

α 1 Ηνωμένο Βασίλειο Magee-Crytton-Moffat

α 4 Ελλάδα - Ιταλία Ήπειρος-Απουλία

β 1 Γερμανία - Δανία Bjaeverskov-Bentwish

β 4 Γαλλία - Βέλγιο Moulaine-Aubange

β 6 Γαλλία - Ιταλία Grand Ile-Piossasco

β 7 Γαλλία - Ισπανία Cazaril-Aragσn

β 9 Βέλγιο - Λουξεμβούργο Aubange-Bertrange

β 10 Ισπανία - Πορτογαλία Aldeadavila-Douro Int. Mesσn - Lindoso

β 11 Φινλανδία - Σουηδία

γ 2 Δανία: Σύνδεση Ανατολής-Δύσης

γ 3 Κάτω Χώρες: Βορειοανατολική ζώνη Zwolle-Meeden-Eemshaven

γ 4 Γαλλία: Βορειοανατολική ζώνη Sierrentz-Mulbach

γ 5 Ιταλία: Άξονες Βορρά-Νότου και Ανατολής-Δύσης 15 υποσχέδια

γ 6 Ισπανία Κανταβρική Θάλασσα, άξονας Μεσογείου

γ 7 Πορτογαλία: Ενισχύσεις που σχετίζονται με τη διασύνδεση με την Ισπανία Rego-Rio Major II Recarei-Doura Int.

γ 8 Ελλάδα: άξονας Ανατολής-Δύσης

δ 3 Γερμανία - Νορβηγία συμπεριλαμβανομένης της ενίσχυσης των δικτύων στη Νορβηγία δ 5 Ιταλία - Σουηδία Gorlago-Robbia

δ 6 Αυστρία - Ιταλία Lienz-Sandrigo

δ 9 Ελλάδα - Τουρκία Θεσσαλονίκη-Hamitabat

δ 11 Νορβηγία - Κάτω Χώρες συμπεριλαμβανομένης της ενίσχυσης των δικτύων στη Νορβηγία

δ 13 Ισπανία - Μαρόκο Pinar-Melloussa

δ 14 Περίμετρος της Βαλτικής: Δανία, Σουηδία, Φινλανδία, Εσθονία Λεττονία, Λιθουανία, Λευκορωσία, Πολωνία, Γερμανία ΔΙΚΤΥΑ ΦΥΣΙΚΟΥ ΑΕΡΊΟΥ

ε 4 Ισπανία Γαλικία, Εξτρεμαδούρα, Ανδαλουσία, Νότια Βαλένσια, Μουρκία, LNG Ferrol

ε 5 Πορτογαλία Setϊbal-Braga

ε 6 Ελλάδα Βουλγαρία-Αθήνα, LNG Ρεβυθούσα

στ 1 Ιρλανδία - Βόρειος Ιρλανδία

στ 2 Ηνωμένο Βασίλειο - Ηπειρωτική Ευρώπη Bacton-Zeebrugge

στ 3α Λουξεμβούργο - Γερμανία

στ 6 Πορτογαλία - Ισπανία Leiria-Cσrdoba, Braga-Tuy-Oviedo

ζ 1 Ιρλανδία LNG

ζ 3 Γαλλία LNG Montoir

ζ 4 Ιταλία LNG Montalto di Castro

ζ 8 Ισπανία Αποθήκευση Gaviota, Huete

ζ 9 Πορτογαλία Αποθήκευση

ζ 11 Βέλγιο Αποθήκευση Loenhout

ζ 12 Δανία Αποθήκευση

η 4 Αλγερία - Ισπανία - Γαλλία

η 5 Αλγερία - Τυνησία - Ιταλία

η 6 Ρωσία - Ουκρανία - ΕΕ

η 7 Ρωσία - Λευκορωσία - Πολωνία - ΕΕ

η 11 Βουλγαρία - Ελλάδα

η 12 Βέλγιο - Γερμανία συμπεριλαμβανομένης της σύνδεσης Bernau-Eynatten

(1) Η παρούσα απόφαση λαμβάνεται με επιφύλαξη της εξέτασης των περιβαλλοντικών πλευρών των σχεδίων.

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

Ι. ΕΙΣΑΓΩΓΗ

1. Η Επιτροπή διαβίβασε στο Συμβούλιο, στις 8 Φεβρουαρίου 1994, πρόταση απόφασης του Ευρωπαϊκού Κοινοβουλίου και του Συμβουλίου περί συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας, η οποία βασίζεται στο άρθρο 129 Δ εδάφιο 1 της συνθήκης.

2. Το Ευρωπαϊκό Κοινοβούλιο, σε πρώτη ανάγνωση, έδωσε τη γνώμη του στις 18 Μαΐου 1995. Η Οικονομική και Κοινωνική Επιτροπή και η Επιτροπή των Περιφερειών έδωσαν αντίστοιχα τη γνώμη τους στις 27 Απριλίου 1994 και στις 17 Μαΐου 1994.

Η Επιτροπή υπέβαλε στο Συμβούλιο, στις 31 Μαΐου 1995, τροποποιημένη πρόταση δυνάμει του άρθρου 189 Α παράγραφος 2 της συνθήκης.

3. Κατά τη σύνοδο της 29ης Ιουνίου 1995, το Συμβούλιο ενέκρινε την κοινή του θέση σύμφωνα με το άρθρο 189 Β της συνθήκης.

ΙΙ. ΣΤΟΧΟΣ

4. Η πρόταση απόφασης ορίζει τη φύση και την εμβέλεια της δράσης προσανατολισμού στον τομέα των διευρωπαϊκών δικτύων ενέργειας.

Καθορίζει το πεδίο εφαρμογής, τους στόχους, τις προτεραιότητες, τις γραμμές δράσης και τα κριτήρια για τα σχέδια κοινού ενδιαφέροντος, στον τομέα των διευρωπαϊκών δικτύων ενέργειας. Οι προσανατολισμοί εντοπίζουν επίσης τα σχέδια κοινού ενδιαφέροντος στα διευρωπαϊκά δίκτυα ηλεκτρισμού και φυσικού αερίου.

ΙΙΙ. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

5. Το Συμβούλιο επέλεξε πολλές από τις τροπολογίες που ζήτησε το Ευρωπαϊκό Κοινοβούλιο και περιέλαβε η Επιτροπή στην τροποποιημένη πρότασή της. Επέλεξε συγκεκριμένα επί λέξει και κατ' ουσία τις εξής τροπολογίες:

- Τροπολογία 1

Το Συμβούλιο περιέλαβε κατ' ουσία στην πρώτη αιτιολογική του πρόταση αυτήν την τροπολογία του Ευρωπαϊκού Κοινοβουλίου.

- Τροπολογία 3

Το Συμβούλιο περιέλαβε κατ' ουσία στην πέμπτη αιτιολογική του πρόταση την τροπολογία που ζήτησε το Ευρωπαϊκό Κοινοβούλιο με την οποία τίθεται η απόφαση αυτή στο γενικό πλαίσιο του ενεργειακού τομέα.

- Τροπολογίες 4, 8 και 11

Το Συμβούλιο περιέλαβε στη σχετική αιτιολογική παράγραφο και τα σχετικά άρθρα τις τροπολογίες που ζήτησε το Ευρωπαϊκό Κοινοβούλιο σχετικά με την εισαγωγή των αναφορών στη συνθήκη του Χάρτη της Ενέργειας.

- Τροπολογία 6

Το Συμβούλιο περιέλαβε επί λέξει την τροπολογία που πρότεινε το Ευρωπαϊκό Κοινοβούλιο.

- Τροπολογίες 7 και 9

Το Συμβούλιο περιέλαβε κατ' ουσία τις δύο τροπολογίες που ζήτησε το Ευρωπαϊκό Κοινοβούλιο στο άρθρο 3 πρώτη περίπτωση, κρίνοντας κοινές αυτές τις ανησυχίες.

- Τροπολογία 10

Το Συμβούλιο περιέλαβε κατ' ουσία την τροπολογία που ζήτησε το Ευρωπαϊκό Κοινοβούλιο.

6. Το Συμβούλιο δεν περιέλαβε αντίθετα τις ακόλουθες δύο τροπολογίες που περιέχονται στην τροποποιημένη πρόταση της Επιτροπής:

- Τροπολογία 5

Το Συμβούλιο δεν περιέλαβε αυτή την τροπολογία του Ευρωπαϊκού Κοινοβουλίου, κρίνοντας ότι η αιτιολογική αυτή παράγραφος δεν φαίνεται αναγκαία σε σχέση με τις διατάξεις αυτής της απόφασης.

- Τροπολογία 2

Το Συμβούλιο δεν περιέλαβε την τροποποίηση αυτή που ζήτησε το Ευρωπαϊκό Κοινοβούλιο, με την οποία τίθεται σε αμφισβήτηση η αρχή που θέσπισε το άρθρο 129 Β της συνθήκης.

7. Το Συμβούλιο δεν περιέλαβε τις τροπολογίες 12 και 13 όπως τις ζήτησε το Ευρωπαϊκό Κοινοβούλιο. Πράγματι δεν κρίνει ότι αιτιολογείται η δημιουργία συμβουλευτικής επιτροπής δεδομένου του ότι για τα σχέδια κοινού ενδιαφέροντος πρέπει να υπάρχει προηγούμενη έγκριση του ενδιαφερόμενου κράτους μέλους (άρθρο 129 Δ δεύτερο εδάφιο). Αντίθετα, περιέλαβε στην ενδέκατη αιτιολογική παράγραφο προσθήκη, που πρότεινε η Επιτροπή στην τροποποιημένη πρόταση, με αναφορά στο modus vivendi μεταξύ των τριών θεσμικών οργάνων όσον αφορά τα εκτελεστικά μέτρα των πράξεων που θεσπίζονται σύμφωνα με τη διαδικασία της συναπόφασης.

8. Το Συμβούλιο έκρινε, κατά την κατάρτιση του ενδεικτικού καταλόγου των σχεδίων κοινού ενδιαφέροντος, ότι ο κατάλογος αυτός δεν πρέπει να περιέχει σχέδια που έχουν ήδη ολοκληρωθεί ή πρόκειται σύντομα να ολοκληρωθούν και μακροπρόθεσμα σχέδια των οποίων η δυνητική βιωσιμότητα δεν είναι δυνατό να εκτιμηθεί στο στάδιο αυτό. Στα πλαίσια αυτά, το Συμβούλιο περιέλαβε την τροπολογία αριθ. 14, την οποία δεν είχε περιλάβει η Επιτροπή στην τροποποιημένη της πρόταση, για το σχέδιο «Περίγυρος της Βαλτικής». Αντίθετα, δεν περιέλαβε, όπως η Επιτροπή, τις τροπολογίες 15 και 16.